Otto Geßler

Otto Carolus (Otto Karl) Geßler (natus 6 Februarii 1875 Ludoviciburgi, mortuus 24 Martii 1955 in oppido Lindenberg (Bavaria) vir publicus Germanicus et sodalis factionis Theodiscae democraticae (DDP) fuit.

 Iuventus et munus 
Maiores eius agricolae, pater decurio fuit. Postquam maturitatem anno 1894 adeptus est, ad annum 1898 Erlangae, Tubingae Lipsiaeque iurisprudentiae studebat et probationem accepit. Anno 1898/1899 militiam fecit. Anno 1900 doctor summa cum laude promotus est. Deinde minister publicus iustitiae Bavariae factus est. 

 Familia 
Geßler anno 1903 uxorem duxit.

 Cursus honorum 
Deinde ab anno 1905 urbis Aciliae Augustae iudex erat et 12 Decembris 1910 magister civium iurisprudens Ratisbonae, 9 Decembris 1913 magister civium superior Norimbergae electus est. Primo bello mundano propter imbecillitatem cruris non interfuit. Postquam monarchia in Bavaria et Germania collapsa est, Geßler cum aliis factionem DDP condidit. 25 Octobris 1919 Administer Imperii Reconstructionis in consilio ministrorum Bauer nominatus est. Postquam mense Martio 1920 Wolfgangus Kapp frustra rerum potiri conatus est, Geßler 27 Martii Administer Imperii Defensionis Publicae factus est et diu mansit. Annis 1920 - 1924 etiam legatus Dietae Imperii Germanici erat. Breve tempus (23 Octobris 1925 - 20 Ianuarii 1926 etiam Administer Imperii Rerum Internarum pro tempore fuit, postquam Martinus Schiele propter foedera Locarni signata se cum aliis administris DNVP e consilio ministrorum recessit. Ioannes de Seeckt, summus legatus exercitus Germaniae eum ut quiritem non adiuvit et Geßler anno 1926 eum dimitti impetratus est: Nam exercitum, qui non rebus politicis se interponeret, peteret. Ipse autem mense Ianuario 1928 se a magistratu recessere coactus est. Annis 1928 - 1933 Geßler praeses foederis Theodiscae popularis curae sepulchrorum belli (Theod. Volksbund Deutsche Kriegsgräberfürsorge) erat.

 Tempore dictaturae 
Ab anno 1933 Geßler se ex vita publica recessit. Tamen post Coniurationem 20 Iulii 1944 detectam a Nazistis in Castra carceralia inclusus est, quod consilia coniuratorum novisset. Non prius quam secundo bello mundano finito liberatus est.

 Post bellum 
Geßler post bellum finitum anno 1949 praeses Crucis Rubrae Bavaricae et ab anno 1950 ad 1952 Crucis Rubrae Germaniciae erat.

 Nexus externi 
 Curriculum vitae in pagina Musei Historici Germanici (Lingua Theodisca)

Categoria:Nati 1875
Categoria:Alumni Universitatis Erlangensis
Categoria:Alumni Universitatis Tubingensis
Categoria:Alumni Universitatis Lipsiensis
Categoria:Administri Imperii Reconstructionis (Germania)
Categoria:Administri Imperii Defensionis Publicae (Germania)
Categoria:Administri Imperii Rerum Internarum (Germania)
Categoria:Legati Dietae Imperii Germaniae (Res publica Vimariana)
Categoria:Mortui 1955